

VLADA REPUBLIKE HRVATSKE

Zagreb, 18. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |
| **Predmet:** | Prijedlog odluke o prelasku granice Republike Hrvatske oružanih snaga država saveznica i Oružanih snaga Republike Hrvatske radi sudjelovanja na zajedničkoj obuci i vježbama u 2024. godini |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P r i j e d l o g

Na temelju članka 69. stavka 4. Zakona o obrani („Narodne novine“, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.) uz prethodnu suglasnost Predsjednika Republike Hrvatske, Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

#### O D L U K U

**o prelasku granice Republike Hrvatske oružanih snaga država saveznica**

**i Oružanih snaga Republike Hrvatske radi sudjelovanja**

**na zajedničkoj obuci i vježbama u 2024. godini**

**I.**

Odobrava se prelazak granice Republike Hrvatske oružanim snagama država saveznica radi obuke i vježbi s Oružanim snagama Republike Hrvatske koje će se održati u Republici Hrvatskoj u 2024. godini, kako slijedi:

1. obuka u Republici Hrvatskoj

* „AIRWEEKs”
* Obuka u okviru Međunarodnog središta za specijalne zračne operacije (MSAP-TC)

1. vježbe u Republici Hrvatskoj

* „DAGGER STORM“
* „STEADFAST DUEL 24“
* „ROCK FROST“
* „EXERCISE GLADIATOR CASTLE ASSAULT 24“
* „ŠTIT 24“
* „JEKLENI DEŽ 24“
* „ADRIATIC PARTNERSHIP MIO VBSS EXERCISE 24“
* „STEADFAST DETERRENCE 24“
* „SIGURNOST 24“
* „ROCK RESPONSE“
* „AMC2EX“
* „SAVA STAR 24”
* „SAREX 24”
* „ADRIATIC PARTNERSHIP MCM/Dive 24“
* „HARPUN 24“
* „STRONG BASTION 24“
* „CYBER COALITION 24”
* „VALIANT LYNX 24“
* „INTEGRATED RESOLVE 24“
* „COMBAT MARINE“.

**II.**

Odobrava se prelazak granice Republike Hrvatske Oružanim snagama Republike Hrvatske radi vježbi s oružanim snagama država saveznica koje će se održati u inozemstvu u 2024. godini, kako slijedi:

* „BRILIANT JUMP 24-I“
* „BRILIANT JUMP 24-II“
* „STEADFAST DUEL 24“
* „DYNAMIC FRONT 24“
* „ARIADNE 24“
* „ALIED SPIRIT 24“
* „COBRA 24“
* „BLACK SWAN 24“
* „LOYAL LEDA 24“
* „RHODOPE 24“
* „AUSTERE CHALLENGE 24“/„STEADFAST COBALT 24“
* „MILEX 24“
* „OLIVES NOIRES 24“
* „RIDGE RUNNER 24“
* „CYBERNET“
* „STEADFAST DETERRENCE 24“
* „SIGURNOST 24“
* „ADRION 24“
* „ADRIATIC STRIKE 24“
* „STEADFAST INTEREST 24“
* „EUROPEAN ADVANCE 24“
* „IEL MILU 24“
* „CWIX 24”
* „AMC2EX“
* „WAWELBERG BRIDGES 24“
* „NOBLE PARTNER 24“
* „SABER JUNCTION 24“
* „AMBER MIST“
* „JACKAL CAVE 24“
* „REPMUS 24 & DYMS 24“
* „SAREX 24”
* „AVENGER TRIAD 24“
* „EUROPEAN FALCON 24“
* „CONNECTED LOGISTICIAN 24“
* „STRONG BASTION 24“
* „DYNAMIC FRONT 25“
* „EU RDC LIVEX“
* „EUROPEAN CHALLENGE 24“
* „CYBER COALITION 24”
* „AIREX 24“
* „STEADFAST FOXTROT 2024“
* „VOR-a BiH“
* „DECI 24“
* „CEDC 24“
* „TORREJON ADVANTAGE 24“
* „ASTRAL KNIGHT 24“
* „SAFETY TRANSPORT 24“ .

**III.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

**Točka I.** Odobrava se prelazak granice Republike Hrvatske oružanim snagama država saveznica radi obuke i vježbi s Oružanim snagama Republike Hrvatske koje će se održati u Republici Hrvatskoj u 2024. godini.

1. Obuka u Republici Hrvatskoj

**Obuka „AIRWEEKs“** provodit će se tijekom 2024. godine u Republici Hrvatskoj s Oružanim snagama Sjedinjenih Američkih Država. Cilj obučnih aktivnosti je dostizanje i održavanje sposobnosti i interoperabilnosti zračnih kontrolora bliske zračne potpore te uvježbavanje s avionima i helikopterima Zračnih snaga Sjedinjenih Američkih Država u Europi radi standardizacije postupaka. Aktivnost će se provoditi na vojnim lokacijama Oružanih snaga Republike Hrvatske. Oružane snage Republike Hrvatske, pored sudjelovanja u obuci, pružaju potporu zemlje domaćina.

**Obuka u okviru Međunarodnog središta za specijalne zračne operacije (MSAP - TC – Multinational Special Aviation Program Training Center)** provodit će se tijekom 2024. godine u Međunarodnom središtu za specijalne zračne operacije u vojarni „Pukovnik Mirko Vukušić“ u Zemuniku Donjem radi provedbe obuke pripadnika Oružanih snaga Republike Hrvatske za specijalne zračne operacije. Uz pripadnike Oružanih snaga Republike Hrvatske, na obuci sudjeluju i pripadnici oružanih snaga država članica NATO-a.

1. Vježbe u Republici Hrvatskoj

**„DAGGER STORM”** provodit će se u siječnju i veljači 2024. u Republici Hrvatskoj s pripadnicima Oružanih snaga Sjedinjenih Američkih Država radi uvježbavanja inženjerijske postrojbe za obuku vožnje u terenskim uvjetima uz provedbu gađanja na razini desetina/vod. Oružane snage Republike Hrvatske pružaju potporu zemlje domaćina.

**„STEADFAST DUEL 24”** provodit će se tijekom siječnja, veljače i ožujka 2024. u pripremnom dijelu te u listopadu 2024. u izvršnom dijelu na području država članica NATO-a radi uvježbavanja na zapovjednom mjestu NATO zapovjedne strukture i NATO strukture snaga za provedbu planova vezanih uz aktivnosti odvraćanja i obrane u euroatlantskom prostoru na operativnoj i taktičkoj razini s sinkronizacijom s nacionalnim obrambenim planovima.

**„ROCK FROST”** provodit će se u veljači i ožujku 2024. u Republici Hrvatskoj s pripadnicima Oružanih snaga Sjedinjenih Američkih Država radi uvježbavanja napadnih i obrambenih operacija uz provedbu gađanja na razini desetina/vod. Oružane snage Republike Hrvatske pružaju potporu zemlje domaćina.

**„EXERCISE GLADIATOR CASTLE ASSAULT 24“** provodit će se u ožujku 2024. u Republici Hrvatskoj s oružanim snagama država članica NATO-a radi intenzivne unutarnje obuke bojni NATO Grupe komunikacijskih i informacijskih sustava izvan mirnodopske lokacije razmjestivih komunikacijskih modula.

**„ŠTIT 24“** provodit će se u travnju 2024. u Republici Hrvatskoj s oružanim snagama Sjedinjenih Američkih Država, Republike Slovenije te drugih država članica NATO-a radi povećanja operativnih sposobnosti postrojbi protuzračne obrane te prikaza sposobnosti uočavanja, praćenja i gađanja ciljeva u zračnom prostoru pripadnika postrojbi protuzračne obrane.

**„JEKLENI DEŽ 24“** provodit će se u svibnju 2024. u Republici Hrvatskoj s pripadnicima Oružanih snaga Republike Slovenije radi povećanja operativnih sposobnosti topničkih postrojbi Slovenske vojske provedbom gađanja. Oružane snage Republike Hrvatske pružaju potporu zemlje domaćina.

**„ADRIATIC PARTNERSHIP MIO VBSS EXERCISE 24"** provodit će se u svibnju 2024. u Republici Hrvatskoj s oružanim snagama država članica NATO-a i Europske unije radi uvježbavanja procedura taktičke razine za operacije presretanja na moru, operacija protiv krijumčarenja na moru te za zaštitu pomorske infrastrukture.

**„STEADFAST DETERRENCE 24”** provodit će se tijekom svibnja 2024. na području država članica NATO-a radi uvježbavanja na zapovjednom mjestu NATO zapovjedne strukture i NATO strukture snaga u provedbi aktivnosti budnosti i aktivnosti odvraćanja i obrane u euroatlantskom prostoru za vrijeme mira na strateškoj i operativnoj razini.

**„SIGURNOST 24“** provodit će se u svibnju 2024. u Republici Hrvatskoj radi provjere rada tijela sustava domovinske sigurnosti u odgovoru na veliki požar na otvorenom prostoru i druge vrste ugroza, kroz uvježbavanje i provjeru operativnih sposobnosti i suradnju pripadnika postrojbi Republike Hrvatske i Republike Slovenije, Crne Gore i Bosne i Hercegovine.

**„ROCK RESPONSE”** provodit će se u svibnju i lipnju 2024. u Republici Hrvatskoj s pripadnicima Oružanih snaga Sjedinjenih Američkih Država radi uvježbavanja napadnih i obrambenih operacija uz provedbu gađanja na razini desetina/vod. Oružane snage Republike Hrvatske pružaju potporu zemlje domaćina.

**„AMC2EX“** provodit će se u lipnju 2024. u Republici Hrvatskoj s Oružanim snagama Republike Slovenije radi razvoja sposobnosti kibernetičke obrane Oružanih snage Republike Hrvatske i Oružanih snaga Republike Slovenije.

**„SAVA STAR 24“** provodit će se rujnu 2024. u Republici Hrvatskoj s Oružanim snagama Ujedinjenog Kraljevstva Velike Britanije i Sjeverne Irske radi uvježbavanja prijema, raspoređivanja, uvođenja i integracije snaga radi povećanja operativnih sposobnosti i interoperabilnosti u zajedničkom djelovanju.

**„SAREX 24“** provodit će se u rujnu 2024. na području isključivih gospodarskih pojasa Republike Hrvatske i Talijanske Republike radi uvježbavanja zapovjedništava pomorskih snaga obalnih straža Republike Hrvatske i Talijanske Republike za planiranje i vođenje operacija traganja i spašavanja na moru.

„**ADRIATIC PARTNERSHIP MCM/Dive 24“** provodit će se u rujnu 2024. u Republici Hrvatskoj s oružanim snagama država članica NATO-a i Europske unije radi uvježbavanja planiranja i provedbe protu-minskih operacija.

**„HARPUN 24“** provodit će se u listopadu 2024. u Republici Hrvatskoj s oružanim snagama država članica NATO-a radi uvježbavanja planiranja i vođenja klasičnih operacija i operacija asimetrične ugroze na moru te gađanja ciljeva na moru i u zraku, uz provedbu pomorsko-zračnog desanta.

**„STRONG BASTION 24”** provodit će se u listopadu i studenom 2024. u Republici Hrvatskoj radi integracije pripadnika u Zapovjedništvo Međunarodne divizije – Centar (HQ MND-C) i povećanja operativne sposobnosti za operacije visokog intenziteta u dnevnim i noćnim uvjetima.

**„CYBER COALITION 24“** provodit će se u studenome i prosincu 2024. u Republici Hrvatskoj, Republici Estoniji i drugim državama članicama NATO-a kao simulacijska vježba pripadnika Oružanih snaga Republike Hrvatske s predstavnicima drugih tijela u Republici Hrvatskoj i predstavnicima država članica NATO-a i Europske unije radi provjere dostignute razine sposobnosti Oružanih snaga Republike Hrvatske za planiranje i organizaciju kibernetičke obrane i podizanje razine znanja i ekspertize tehničkog osoblja u području kibernetičke obrane.

**„VALIANT LYNX 24“** provodit će se u studenom i prosincu 2024. u Republici Hrvatskoj radi uvježbavanja izmještanja prednjeg zapovjednog mjesta Španjolskog NATO brzo-razmjestivog korpusa i uvježbavanja na zapovjednom mjestu sa Zapovjedništvom Međunarodne divizije – Centar (HQ MND-C). Oružane snage Republike Hrvatske sudjeluju sa zapovjedništvom brigade i pružaju potporu zemlje domaćina.

**„INTEGRATED RESOLVE 24”** provodit će se u drugoj polovici 2024. godine u Republici Hrvatskoj radi uvježbavanja planiranja civilne i vojne operacije Europske unije provedbom procesa odlučivanja na političkoj i vojnoj razini.

**„COMBAT MARINE“** provodit će se tijekom 2024. godine u Republici Hrvatskoj s pripadnicima Oružanih snaga Sjedinjenih Američkih Država radi uvježbavanja napadnih i obrambenih operacija uz provedbu gađanja na razini desetina/vod.

**Točka II.** Odobrava se prelazak granice Republike Hrvatske Oružanim snagama Republike Hrvatske radi sudjelovanja u vježbama s oružanim snagama država saveznica koje će se održati u inozemstvu u 2024. godini.

**„BRILIANT JUMP 24-I“** provodit će se u siječnju 2024. u Republici Poljskoj radi uvježbavanja uzbunjivanja stožernog osoblja, uvježbavanja za planiranje i provedbu operacija u međunarodnom okruženju te izradom provedbene dokumentacije za vježbu „BRILIANT JUMP 24-2“.

**„BRILIANT JUMP 24-II“** provodit će se u veljači 2024. u Republici Poljskoj radi uvježbavanja pripadnika stožernog osoblja za planiranje i provedbu operacija u međunarodnom okruženju te izradom provedbene dokumentacije za vježbu „COBRA 24“.

**„STEADFAST DUEL 24”** provodit će se tijekom siječnja, veljače i ožujka 2024. u pripremnom dijelu i u listopadu 2024. u izvršnom dijelu na području država članica NATO-a radi uvježbavanja na zapovjednom mjestu NATO zapovjedne strukture i NATO strukture snaga za provedbu planova vezanih uz aktivnosti odvraćanja i obrane u euroatlantskom prostoru na operativnoj i taktičkoj razini sa sinkronizacijom s nacionalnim obrambenim planovima.

**„DYNAMIC FRONT 24“** provodit će se u veljači 2024. na području Savezne Republike Njemačke, Republike Turske, Republike Poljske i Rumunjske radi povećanja interoperabilnosti postrojbi Oružanih snaga Sjedinjenih Američkih Država s oružanim snagama država članica NATO-a kroz uvježbavanje vatrene potpore manevru i provjeru dostignute interoperabilnosti digitalnog povezivanja između sustava za upravljanje vatrom oružanih snaga koje imaju implementirano komunikacijsko sučelje ASCA.

**„ARIADNE 24“** provodit će se u veljači i ožujku 2024. u Helenskoj Republici radi povećanja sposobnosti planiranja, vođenja i analiziranja pomorskog minskog ratovanja.

**„ALIED SPIRIT 24“** provodit će se u veljači i ožujku 2024. u Saveznoj Republici Njemačkoj radi uvježbavanja psiholoških-operativnih procedura u međunarodnom okružju.

**„COBRA 24“** provodit će se u veljači i ožujku 2024. u Republici Poljskoj radi unaprjeđenja interoperabilnosti savezničkih snaga za specijalne operacije u provedbi operacija zajedničke obrane.

**„BLACK SWAN 24“** provodit će se u ožujku 2024. u Mađarskoj radi ocjenjivanja stožernog osoblja Regionalnog zapovjedništva za specijalne operacije na zapovjednom mjestu.

**„LOYAL LEDA 24“** provodit će se u ožujku 2024. u Republici Poljskoj radi osposobljavanja pripadnika Pukovnije vojne policije za planiranje i provedbu operacija u međunarodnom okruženju.

„**RHODOPE 24“** provodit će se u ožujku 2024. u Republici Bugarskoj radi uvježbavanja timova, vodova i satnija za planinsko ratovanje.

„**AUSTERE CHALLENGE 24“/„STEADFAST COBALT 24“** provodit će se u tijekom 2024. godine na području država članica NATO radi potpore i osiguranja sigurnih komunikacijskih kanala snaga na vježbi od strane satnije razmjestivog komunikacijskog modula Oružanih snaga Republike Hrvatske.

**„MILEX 24”** provodit će se u 2024. godini na području država članica Europske unije radi uvježbavanja stožernog osoblja na strateškoj i operativnoj razini za planiranje operacija Europske unije te uvježbavanja sustava zapovijedanja i nadzora između Strateškog operativnog zapovjedništva i Zapovjedništva snaga Europske unije.

**„OLIVES NOIRES 24“** provodit će se u travnju 2024. u Francuskoj Republici radi povećanja stupnja uvježbanosti i interoperabilnosti u uklanjaju eksplozivnih naprava tima protu-minskih ronitelja Hrvatske ratne mornarice.

**„RIDGE RUNNER 24“** provodit će se u travnju 2024. u Sjedinjenim Američkim Državama radi uvježbavanja planiranja i provedbe operacija za suzbijanje eskalacije nemira u združenom međunarodnom i međuresornom okružju.

**„CYBERNET“** provodit će se u travnju i svibnju 2024. u Kraljevini Nizozemskoj radi uvježbavanja međunarodnog tima za brzi odgovor u reakciji na računalno sigurnosni incident.

**„STEADFAST DETERRENCE 24”** provodit će se tijekom svibnja 2024. na području država članica NATO-a radi uvježbavanja na zapovjednom mjestu NATO zapovjedne strukture i NATO strukture snaga u provedbi aktivnosti budnosti i aktivnosti odvraćanja i obrane u euroatlantskom prostoru za vrijeme mira na strateškoj i operativnoj razini.

**„SIGURNOST 24“** provodit će se u svibnju 2024. radi provjere rada tijela sustava domovinske sigurnosti u odgovoru na veliki požar na otvorenom prostoru i druge vrste ugroza, kroz uvježbavanje i provjeru operativnih sposobnosti i suradnju pripadnika postrojbi Republike Hrvatske i susjednih država Republike Slovenije, Crne Gore i Bosne i Hercegovine.

**„ADRION 24“** provodit će se u svibnju i lipnju 2024. u Helenskoj Republici s pripadnicima ratnih mornarica Republike Albanije, Crne Gore, Helenske Republike, Talijanske Republike i Republike Slovenije radi uvježbavanja NATO procedura i postupaka za planiranje i provedbu međunarodnih mornaričkih operacija odgovora na krize.

**„ADRIATIC STRIKE 24“** provodit će se u svibnju i lipnju 2024. u Republici Sloveniji sa ciljem povećanja operativnih sposobnosti i interoperabilnosti prednjih zračnih kontrolora Oružanih snaga Republike Hrvatske kroz uvježbavanje tehnika, taktika i procedura bliske zračne potpore te pilota i zemaljskog osoblja Hrvatskog ratnog zrakoplovstva.

**„STEADFAST INTEREST 24“** provodit će se u svibnju i lipnju 2024. u Rumunjskoj sa ciljem povećanja interoperabilnosti i dostizanja vojnoobavještajnih standarda.

**„EUROPEAN ADVANCE 24“** provodit će se u lipnju 2024. u Republici Austriji radi ocjenjivanja austrijske logističke bojne Europske borbene grupe 25 u čijem sastavu će se nalaziti i dijelovi Oružanih snaga Republike Hrvatske.

**„IEL MILU 24”** provodit će se u lipnju 2024. u Republici Bugarskoj s oružanim snagama država članica NATO-a i Republike Gruzije radi povećanja operativnih sposobnosti inženjerijskih postrojbi i uvježbavanja sastavnice Multinacionalne integrirane logističke postrojbe kroz planiranje i provedbu operacija u višenacionalnom okruženju.

**„CWIX 24“** provodit će se u lipnju 2024. u Republici Poljskoj radi testiranja, procjene i poboljšanje interoperabilnosti između NATO i nacionalnih komunikacijsko-informacijskih sustava s posebnim naglaskom na sustave koji će biti korišteni u NATO vođenim operacijama.

**„AMC2EX“** provodit će se u lipnju 2024. u Republici Sloveniji radi razvoja sposobnosti kibernetičke obrane oružanih snaga Republike Hrvatske i Slovenske vojske.

**„WAWELBERG BRIDGES 24“** provodit će se u srpnju 2024. u Republici Poljskoj radi povećanja operativnih sposobnosti planiranja i provedbe nekonvencionalnog ratovanja.

**„NOBLE PARTNER 24“** provodit će se u srpnju i kolovozu 2024. u Republici Gruziji radi osposobljavanja pripadnika Pukovnije vojne policije za planiranje i provedbu operacija u međunarodnom okruženju.

**„SABER JUNCTION 24“** provodit će se u kolovozu i rujnu 2024. u Saveznoj Republici Njemačkoj radi uvježbavanja psiholoških-operativnih procedura u međunarodnom okružju.

**„AMBER MIST“** provodit će se u kolovozu i rujnu 2024. u Republici Litvi radi uvježbavanja međunarodnog tima za brzi odgovor u reakciji na računalno sigurnosni incident.

**„JACKAL CAVE 24”** provodit će se u rujnu 2024. u Mađarskoj radi uvježbavanja stožernog osoblja i povećanja operativnih sposobnosti planiranja i provedbe specijalnih operacija u združenom međunarodnom okružju u cilju razvoja Regionalnog zapovjedništva za specijalne operacije.

**„REPMUS 24 & DYMS 24“** provodit će se u rujnu 2024. u Portugalskoj Republici radi povećanja razine znanja o razvoju pomorskih besposadnih sustava koji će se koristiti u pomorskim operacijama država članica NATO-a.

**„SAREX 24“** provodit će se u rujnu 2024. na području isključivih gospodarskih pojasa Republike Hrvatske i Talijanske Republike radi uvježbavanja zapovjedništava pomorskih snaga obalnih straža Republike Hrvatske i Talijanske Republike za planiranje i vođenje operacija traganja i spašavanja na moru.

**„AVENGER TRIAD 24“** provodit će se u rujnu 2024. u Republici Poljskoj radi osposobljavanja pripadnika Pukovnije vojne policije za planiranje i provedbu operacija u međunarodnom okruženju.

**„EUROPEAN FALCON 24“** provodit će se u rujnu i listopadu 2024. u Saveznoj Republici Njemačkoj radi integracije stožernog osoblja zapovjedništva EU borbene grupe EUBG25 i snaga potpore te certifikacije samog Zapovjedništva borbene grupe EUBG25.

**„CONNECTED LOGISTICAN 24“** provodit će se u listopadu 2024. u Saveznoj Republici Njemačkoj radi razvoja sposobnosti planiranja, izvješćivanja i praćenja provedbe logističkog strateškog i operativnog prijevoza te održivosti u međunarodnom okruženju.

**„STRONG BASTION 24”** provodit će se u listopadu i studenom 2024. u Slovačkoj Republici radi povećanja operativne sposobnosti Zapovjedništva Međunarodne divizije – Centar (HQ MND-C) za operacije visokog intenziteta u dnevnim i noćnim uvjetima kroz integraciju novih pripadnika.

**„DYNAMIC FRONT 25“** provodit će se studenome 2024. u Saveznoj Republici Njemačkoj i Republici Finskoj radi povećanja interoperabilnosti postrojbi oružanih snaga Sjedinjenih Američkih Država s oružanim snagama država članica NATO-a kroz uvježbavanje vatrene potpore manevru i provjeru dostignute interoperabilnosti digitalnog povezivanja između sustava za upravljanje vatrom oružanih snaga koje imaju implementirano komunikacijsko sučelje ASCA.

**„EU RDC LIVEX“** provoditi će se u prosincu 2024. u Kraljevini Belgiji radi završnog ocjenjivanja Strateškog operativnog zapovjedništva Europske unije (MPCC OHQ).

**„EUROPEAN CHALLENGE 24“** provodit će se u prosincu 2024. u Saveznoj Republici Njemačkoj radi ocjenjivanja Europske borbene grupe za 2025. godinu EUBG25 pod vodstvom Savezne Republike Njemačke u čijem sastavu će se nalaziti i dijelovi Oružanih snaga Republike Hrvatske.

**„CYBER COALITION 24“** provodit će se u studenome i prosincu 2024. u Republici Estoniji i drugim državama članicama NATO-a kao simulacijska vježba pripadnika Oružanih snaga Republike Hrvatske s predstavnicima drugih tijela u Republici Hrvatskoj i predstavnicima država članica NATO-a i Europske unije radi provjere dostignute razine sposobnosti Oružanih snaga Republike Hrvatske za planiranje i organizaciju kibernetičke obrane i podizanje razine znanja i ekspertize tehničkog osoblja u području kibernetičke obrane.

**„AIREX 24“** provodit će se u drugoj polovici 2024. godine u Francuskoj Republici radi jačanja suradnje između ratnih zrakoplovstava u sklopu obrambene suradnje unutar Akcijskog plana strateškog partnerstva između Republike Hrvatske i Francuske Republike.

**„STEADFAST FOXTROT 2024“** provodit će se u četvrtom tromjesečju 2024. godine u Saveznoj Republici Njemačkoj radi uvježbavanja prijema, raspoređivanja, uvođenja i integracije snaga radi povećanja operativnih sposobnosti i interoperabilnosti u zajedničkom djelovanju, povećanja interoperabilnosti s NATO zapovjedništvima i državama članicama NATO-a te promicanja suradnje, sposobnosti i interoperabilnosti kroz koordinaciju sudionika u skladu s planovima vezanim uz aktivnosti odvraćanja i obrane u euroatlantskom prostoru.

**„VOR-a BiH“** provest će se u četvrtom tromjesečju 2024. godine u Bosni i Hercegovini radi razvoja interoperabilnosti u provedbi obavještajnog djelovanja pripadnika Oružanih snaga Republike Hrvatske i Oružanih snaga Bosne i Hercegovine.

**„DECI 24“** provodit će se u 2024. godini u državama članicama Europske unije radi promicanja regionalne stabilnosti i suradnje, jačanja partnerskih sposobnosti u području civilno-vojne suradnje i upravljanja kriznim situacijama u okviru inicijative regionalne obrambene suradnje DECI.

**„CEDC 24“** provodit će se u 2024. godini u državama članicama Europske unije radi promicanja regionalne stabilnosti i suradnje, jačanja partnerskih sposobnosti u području civilno-vojne suradnje i upravljanja kriznim situacijama.

**„****TORREJON ADVANTAGE 24“** provodit će se tijekom 2024. godine u području odgovornosti Višenacionalnog središta za zračne operacije Torrejon u Kraljevini Španjolskoj radi uvježbavanja sustava za nadzor i zaštitu zračnog prostora za rad u kriznim situacijama i ratnom sukobu u sklopu NATO Integriranog sustava zračne i raketne obrane.

**„ASTRAL KNIGHT 24“** provodit će se tijekom 2024. godine u Saveznoj Republici Njemačkoj i Republici Poljskoj s oružanim snagama Sjedinjenih Američkih Država i Republike Poljske radi uvježbavanja Hrvatskoga ratnog zrakoplovstva za planiranje i provedbu zračnih operacija kroz integriranu protuzračnu i proturaketnu obranu država sudionica uz razvoj i provedbu povratka izoliranog osoblja u prijateljski nadzor.

**„SAFETY TRANSPORT 24“** provodit će se tijekom 2024. godine u državama članicama NATO-a radi povećanja interoperabilnosti za pružanje prometne potpore u području operacija, potpora planiranju prijema, raspoređivanja, uvođenja i integracije snaga u operacijama te razvijanje sposobnosti koordinacije sa civilnim tijelima u provedbi operacija.

**Točka III.** Određuje se stupanje na snagu ove Odluke.